PREB กำไรปีนี้ยังไม่ตื่นเต้นต้องรอปีหน้าโบรกฯแนะนำซื้อราคาเป้าหมาย 17.4 บ.
โบรกฯส่อง PREB กำไรไตรมาส1/58 น่าพอใจ แต่ภาพรวมกำไรปีนี้ยังไม่น่าตื่นเต้นต้องรอปีหน้าจะกลับมาเติบโตถึง 58% เพราะบันทึกกำไรจากคอนโดจำนวนมากพร้อมแนะนำซื้อด้วยราคาพื้นฐาน 17.40 บาท
15 พ.ค. 2558

บล.ดีบีเอสฯ ระบุในบทวิเคราะห์วันนี้ (15 พ.ค.) ว่า บริษัท พรีบิลท์ จำกัด (มหาชน) หรือ PREB กำไรไตรมาส1/58 ถือว่าน่าพอใจ โดยกำไรสุทธิเติบโตได้ เทียบช่วงเดียวกันของปีก่อน 17% เป็น 65 ล้านบาท เพราะมีการบันทึกพิเศษเพียงครั้งเดียว (one-off item) เกี่ยวกับการประนีประนอมความเสียหายในอดีตและกลับรายการต้นทุนจากการเรียกร้องความเสียหาย หากไม่นับกำไรหลักออกมาต่ำกว่าคาดเป็น 47 ล้านบาท ลดลง 16.3% เทียบช่วงเดียวกันของปีก่อนสำหรับกำไรในงวดไตรมาส1/58 คิดเป็น 21% จากประมาณการทั้งปี 58
โดยอัตรากำไรขั้นต้นทำได้ดี มาจากธุรกิจรับเหมาก่อสร้างแต่ที่กำไรหลักลดลงมาจากธุรกิจที่อยู่อาศัยที่อ่อนลง คงคำแนะนำซื้อ ด้วยราคาพื้นฐาน 17.40 บาท เราคาดว่าแม้ปีนี้กำไรหลักจะเป็นเพียงทรงตัว แต่ปี 59 จะกลับเติบโตถึง 58% เพราะบันทึกกำไรจากคอนโดจำนวนมาก
 